
                                                        545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 102  
                                                                din 31 iulie 2024
privind stabilirea salariilor de bază aferente funcțiilor contractuale din cadrul Clubului Sportiv Municipal Sighișoara, instituție publică în subordinea Consiliului Local al Municipiului

Sighișoara
Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre, înregistrat cu nr. 20.975/21.06.2024 și la Consiliul Local Sighișoara cu nr. 23.974/25.07.2024, de referatul de aprobare, înregistrat cu nr. 20.973/21.06.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare; 

Ținând cont de prevederile art. 11 alin. (1) – (4) din CAPITOLUL II – Salarizarea – Secțiunea 1 – Sistemul de stabilire a salariilor de bază, soldelor de funcție/salariilor de funcție, indemnizațiilor de încadrare și indemnizațiilor lunare în sectorul bugetar din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare și ale art. VI din Ordonanța de Urgență a Guvernului nr. 115/2023 privind unele măsuri fiscal - bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, sens în care este necesară aprobarea salariilor de bază aferente funcțiilor contractuale utilizate în cadrul Clubului Sportiv Municipal Sighișoara, instituție publică în subordinea Consiliului Local Sighișoara;

Văzând și prevederile art. 1 alin. (2) din Hotărârea Consiliului Local Sighișoara nr. 4/29.01.2019 privind stabilirea salariilor de bază aferente funcțiilor publice și contractuale din cadrul familiei ocupaționale ”Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara;

Având în vedere și prevederile art. 8 alin. (1) și principiile sistemului de salarizare prezentate la art. 6 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare;

Având în vedere prevederile art. VI din Ordonanța de Urgență a Guvernului nr. 115/2023 privind unele măsuri fiscal - bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și prorogarea unor termene, cu modificările și completările ulterioare;
Văzând grila de salarizare pentru personalul contractual, utilizată în prezent, la Clubul Sportiv Municipal Sighișoara, instituție publică în subordinea Consiliului Local al Municipiului Sighișoara și având în vedere reorganizarea activității Clubului Sportiv Municipal Sighișoara, potrivit Hotărârii Consiliului Local Sighișoara nr. 99/27.06.2024 privind modificarea Organigramei și a Statului de Funcții ale Clubului Sportiv Municipal, instituţie publică în subordinea Consiliului Local al Municipiului Sighişoara, coroborate cu prevederile Legii nr. 296/2023 privind unele măsuri fiscal - bugetare pentru asigurarea sustenabilităţii financiare a României pe termen lung, cu modificările și completările ulterioare;
Având în vedere că în concordanță cu noile prevederi ale Legii nr. 296/2023 privind unele măsuri fiscal - bugetare pentru asigurarea sustenabilității financiare a României pe termen lung, cu modificarile și completările ulterioare, în speță cele ale art. XXVIII, s-a constatat necesitatea restabilirii salariilor de bază, având în vedere și obligativitatea acordării indemnizației de hrană, prevăzută de art. 18 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare, coroborate cu cele ale art. VI din Ordonanța de Urgență a Guvernului nr. 115/2023 privind unele măsuri fiscal - bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;

Având în vedere și prevederile art. 11 alin. (1) din Legea - cadru nr. 153/2017 privind salarizarea  personalului  plătit   din  fonduri  publice, cu  modificările și  completările ulterioare, în cuprinsul cărora se precizează că stabilirea salariilor și aprobarea acestora de către Consiliul Local se face în urma consultării organizațiilor sindicale reprezentative la nivel de unitate sau, după caz, a reprezentanților salariaților;
Văzând că pentru punerea în aplicare a prevederilor art. 11 alin. (1) din Legea - cadru nr. 153/2017 privind  salarizarea  personalului  plătit  din  fonduri  publice, cu  modificările și  completările ulterioare, s-a încheiat procesul - verbal nr. 400/19.06.2024, prin care Directorul Clubului Sportiv Municipal Sighișoara a informat personalul salariat al Clubului Sportiv Municipal Sighișoara cu privire la noile modificări care vor urma asupra organigramei, statului de funcții și coeficienților aferenți ce se vor stabili, aspecte cu privire la care salariații au fost de acord;

Ținând cont de Hotărârea Consiliului de Administrație a Clubului Sportiv Municipal Sighișoara nr. 4 din 20 iunie 2024, în urma căreia Consiliul de Administrație al Clubului Sportiv Municipal Sighișoara, în calitate de for decizional a luat act de modificarea organigramei, statului de funcții și a coeficienților aferenți acestora;
Ținând cont de faptul că gestionarea sistemului de salarizare și stabilirea salariilor de bază brut lunare ale personalului, atât din cadrul aparatului de specialitate al Primarului Municipiului Sighișoara, cât și a serviciilor publice din subordinea Consiliului Local Sighișoara se asigură de ordonatorul principal de credite, în condițiile legii, iar salariile de bază se stabilesc astfel încât, împreună cu indemnizațiile lunare și celelalte elemente ale sistemului de salarizare să se încadreze în fondurile bugetare aprobate anual pentru cheltuieli de personal, în vederea realizării obiectivelor, programelor și proiectelor ce revin instituției potrivit legii:

Ținând cont de prevederile Legii nr.273/2006 privind finanțele publice locale, cu modificările și completările ulterioare;
Având în vedere Raportul de specialitate cu nr. 402/20.06.2024 al Clubului Sportiv Municipal Sighișoara, înregistrat la Municipiul Sighișoara cu nr. 20.972/21.06.2024, prin care se propune stabilirea salariilor de bază aferente funcțiilor contractuale din cadrul Clubului Sportiv Municipal Sighișoara, instituție publică în subordinea Consiliului Local al Municipiului Sighișoara;
Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1) și alin. (2) lit. „a”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                                              H  O T Ă R Ă Ș T E:

Art. 1. (1) Se aprobă coeficienții pentru funcțiile contractuale din cadrul Clubului Sportiv Municipal Sighișoara, instituție publică aflată în subordinea Consiliului Local Sighișoara, conform  anexei  nr. 1, care face parte integrantă din prezenta hotărâre.

(2) Salariile de bază pentru funcțiile contractuale se stabilesc prin înmulțirea coeficienților din anexa nr. 1 cu salariul de bază minim brut pe țară garantat în plată în vigoare, prin raportare la  salariul de bază minim brut pe țară garantat în plată, așa cum este  stabilit  în  aplicarea  prevederilor art. 164  alin.(1^2 ) din  Legea  nr. 53/2003, Codul muncii, republicată, cu  modificările și completările ulterioare.

(3) Salariul de bază pentru funcțiile de conducere includ gradația aferentă tranșei de vechime în muncă la nivel maxim.

(4) Salariul de bază pentru funcțiile de execuție este la gradația 0. Salariile de bază care se acordă în raport cu vechimea în muncă se determină potrivit dispozițiilor art. 10 din Legea - cadru nr. 153/2017 privind salarizarea personalului plătit din fonduri publice, cu modificările și completările ulterioare.

Art. 2. Salariile de bază pentru personalul din cadrul instituției subordonate Consiliului Local Sighișoara, respectiv Clubul Sportiv Municipal Sighișoara, se vor stabili prin decizie a conducătorului instituției publice subordonate.
 Art. 3. Pentru personalul contractual din cadrul Clubului Sportiv Municipal Sighișoara, instituție publică aflată în subordinea Consiliului Local Sighișoara, cu data adoptării prezentei hotărâri, prevederile Hotărârii Consiliului Local Sighișoara nr. 4 din 29 ianuarie 2019 privind stabilirea salariilor de bază aferente funcțiilor publice și contractuale din cadrul familiei ocupaționale ,Administrație”, utilizate în cadrul aparatului de specialitate al Primarului Municipiului Sighișoara și a serviciilor publice din subordinea Consiliului Local Sighișoara, își încetează aplicabilitatea.
    Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara și directorul Clubului Sportiv Municipal Sighișoara, prin compartimentele de specialitate.
Art. 5. Prin grija Secretarului General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

    Burghelea Bogdan - Ioan                                  

                                                                                                     Contrasemnează pentru legalitate
                               SECRETARUL GENERAL al municipiului,

                                               Bizo Anca
(Prezenta s-a adoptat cu 13 voturi ”pentru” și 1 vot ”împotrivă”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Resurse Umane, Administrare Sistem Informatic și Personal Auxiliar;

  1 ex. Compartimentul Buget, Contabilitate, Salarizare – Direcţia Economică;

  2 ex. Clubul Sportiv Municipal Sighișoara.
10 ex.

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 102/31.07.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


